বারে আসিল। এগদে বিন্দুসারর পুতকলকেয়ে সিংহাসনর দখলহান নিয়া কৌলিখান্না করানি অকরলা। অশোক আয়া তার বেয়কলকেই হাবিরে মারিয়া সিংহাসনহান দখল করেসিল। রাজাগো অনার পিসে অশোক সাম্রাজ্যহান যাঙর করানিত গৈ লাগিল। তা মুঙেদে এবাকার অসম বারো বাংলাদেশ, পিছেদে ইরান বারো আফগানিস্তান, ঔয়াঙেদে পামীর গ্রন্থিত্ত প্রায় পুরা খাবারার ভারতহান নিজর সাম্রাজ্যত বরাসিল। এতার পিসে অশোক কলিঙ্গ দখল করানিত লামিল। খ্রীষ্টপূর্ব ২৬১ (মতান্তরে খ্রীষ্টপূর্ব ২৬৩) অব্দত দয়া নদীর পাড়ে ধৌলি টেঙারার কাদাৎ রক্তক্ষয়ী যুদ্ধ অইল। দিয়দাপার আবকচা মানু হতাহত অইলা বারো অশোকে কলিঙ্গজয়